text: Politi om indbrudsbølge: Vi håber, vi har fat i tyven
  18 december 2014 kl. 14.17
  Syv indbrud på én enkelt nat. Det har givet meget arbejde til Syd- og Sønderjyllands Politi, som har pågrebet en gammelkendt listetyv.
  En vågen borger opdagede en listetyv, der var i gang med at bryde ind i hans hus.
  Tyven blev pågrebet, og han er en gammel kending af politiet.
  - Vi har en lokal tidligere listetyv, som vi har fulgt hårdt og prøvet at efterforske imod, så vi har kunne få ham ind at sidde, siger politikommissær fra Haderslev Politi Jens Peter Rudbeck til TV SYD.
  Netop dén tyv var så på spil igen i nat.
  - Han (den lokale listetyv, red.) bliver i nat pågrebet her i nat for forsøg på indbrud, fortæller Jens Peter Rudbeck.
  Politiet håber, at de med anholdelsen har sat en stopper for indbrudsbølgen.
  